IL-QORTI TAL-APPELL KRIMINALI Onor. Imħallef Dr. Aaron M. Meryami M.A. (Law), LL.D. (melit) Illum it-12 ta' Novembru 2019 Appell numru 152 tal-2017 Dan huwa appell minn sentenza mogħtija mill-Qorti tal-Maġistrati (Malta) nhar it-22 ta' Marzu 2017 fil-konfront ta' Anthony MCKEON, karta tal-identità bin-numru 039921M li ġie mixli: Talli nhar il-15 ta' Marzu 2016 għall-ħabta ta' 13:00hrs u fi ġranet ta' qabel waqt li kien qiegħed fl-inħawi ta' Ħ'Dingli Cliffs, ħa jew ipprova jieħu xi għasafar, matul l-istaġun magħluq għall-insib tal-għasafar u dan bi ksur tar-Reg 18 (1) (c), L.S. 504.71. Akkużat ukoll talli fl-istess data, lok, ħin u ċirkostanzi kien qiegħed jonsob mingħajr ma kellu liċenzja maħruġa f'ismu mid-Direttur jew mill- Kummissarju tal-Pulizija u dan bi ksur tar-Reg 12 (1) tal-A.L. 79/2006, hekk kif emendat, L.S. 504.71. Akkużat ukoll talli fl-istess data, lok, ħin u ċirkostanzi ikkaċċja jew ipprova jikkaċċja, jieħu jew ipprova jieħu xi għasfur li huwa protett taħt dawn ir-regolamenti, jekk mhux skont dawn ir-regolamenti u skont il- kundizzjonijiet ta' kull liċenzja li tingħata taħtha; Reg 4 (1) (a) tas-SL 504.71. Akkużat ukoll talli fl-istess data, lok, ħin u ċirkostanzi uża jew żamm kwalunkwe apparat li l-użu tiegħu huwa projbit taħt is-subregolament (1) ta' regolament 7 tal-L.S. 504.71 u dan bi ksur ta' regolament 7 (2) tal-L.S. 504.71. Akkużat ukoll talli fl-istess data, lok, ħin u ċirkostanzi ħa jew ipprova jieħu xi għasfur billi uża xi lixki ta' għasafar protetti u dan bi ksur ta' regolamenti 7 (1) (i) tal-L.S. 504.71. Il-Qorti ġiet mitluba illi barra li tagħti l-piena taħt ir-regolament 27 tal-A.L. 79 tal-2006 hekk kif emendat, tordna l-konfiska tal-corpus delicti u s- sospensjoni ta' kull liċenzja jew permess maħruġ taħt ir-regolamenti tal- 2006 dwar il-Konservazzjoni tal-Għasafar Selvaġġi u taħt it-Taqsima XV tal-Kodiċi tal-Liġijiet tal-Pulizija, għall-perjodu applikabbli taħt l-A.L. 79 tal-2006 hekk kif emendat. Permezz tas-sentenza uffiċjali, stampata u iffirmata mill-Maġistrat li ppresjeda l-kawża aktar 'il fuq imsemmija, il-Qorti tal-Maġistrati (Malta) bħala Qorti ta' Ġudikatura Kriminali, wara li rat l- imputazzjonijiet miġjuba kontra l-appellant, rat l-atti kollha tal- kawża, id-dokumenti kollha esebiti u semgħet lill-partijiet, u wara li rat ir-Regolamenti 4 (1)(a), 7(1)(i), 18(1)(c), L.S.504.71, ir- regolament 12 (1) tal-Avviż Legali 79/2006, hekk kif emendat, L.S. 504.71 u subregolament (1) tar-regolament 7 tal-L.S. 504.71 u r- regolament 7(2), ma sabitx lill-imputat ħati tat-tielet u r-raba' akkuża, ħadet konjizzjoni tal-ammissjoni tal-imputat għar-rigward tal-ħames akkuża u sabitu ħati tal-ewwel u t-tieni akkuża, ikkundannatu multa ta' elf Ewro, issospendietlu l-liċenzja għal żmien sentejn mil-lum kif ukoll ordnat il-konfiska tal-iskrataċ Il-Qorti spjegat il-portata ta' din is-sentenza fi kliem ċar lill- Illi minn din is-sentenza Anthony MCKEON interpona appell permezz ta' rikors datat 3 ta' April 2017 li permezz tiegħu talab lil din il-Qorti jogħġobha: Tvarja u tirriforma s-sentenza appellata billi tikkonfermaha in kwantu l- esponenti ma ġiex misjub ħati tar-raba' u tal-ħames imputazzjonijiet, u li minnhom illiberatu u tirrevokaha kwantu l-esponenti nstab ħati tal-ewwel, tat-tieni u tat-tielet imputazzjonijiet u tiddikjarah mhux ħati u tilliberah minn kull piena u fil-każ li din l-Onorabbli Qorti tikkonferma l-ħtija tal- esponenti, li tvarja l-piena nflitta għal piena oħra inqas skont il-liġi. Dan wara li saħaq is-segwenti: - jara x'inferenzi tagħhom sabiex wieħed Apprezzament tal-Provi Fl-umli fehma tal-esponent, l-apprezzament tal-provi għandu jsir mhux b'mod spezzettat u individwali iżda l-provi għandhom jiġu analiżżati flimkien jew interpretazzjoni raġjonevoli u legali jista' jagħti lil dawk il-provi hekk interpretati. Ma tistax tinstab ħtija sempliċiment fuq analiżi individwali jiġu kkunsidrati kemm jew separata tal-provi. Dawn għandhom individwalment kif ukoll komplessivament. Magħdud ma' dan, issir riferenza għal deċiżjoni fl-ismijiet 'il-Pulizija vs Joseph Al Jolsi' fejn il-Qorti qalet li l-Prosekuzzjoni trid iġġib "provi diretti jew provi ċirkostanzjali univoċi – li għandhom jistgħu jkunu biżżejjed biex iwassluk għall-konklużjoni loġika u intelliġenti – li ma jħallu ebda dubju li persuna kienet qed tikkaċċja." Fil-fatt, huwa l-oneru tal-Prosekuzzjoni li tressaq l-aħjar prova sabiex tikkonvinċi 'l-Qorti li l-imputazzjonijiet addebitati lill-esponenti huma veritieri. Kif jgħid Manzini fil-ktieb tiegħu Diritto Penale Vol. Fil-każ odjern, għalkemm fl-affidavit ta' PS 645 kif ukoll fl-Incident Report maħruġ mill-CABS – Committee Against Bird Slaughter issir referenza għal filmat li ġie miġbud minn Ms. Fiorentino, dan il-filmat qatt ma ġie muri quddiem l-Ewwel Cosby Qorti. Bla ebda dubju, dan il-filmat kien ikun l-aħjar prova li l-Prosekuzzjoni kellha obbligu legali li tressaq u dan in linea mal-artikolu 639 tal-Kodiċi Kriminali. Di piu', la mill-imsemmi Investigation Report u lanqas minn xi prova oħra ma jirriżulta illi effettivament l-appellant kien qiegħed jikkaċċja. Fil-fatt fl- Investigation Report huwa sostnut illi: Issir referenza wkoll għal-liġi nostrana fejn "kaċċa" hija definita bħala "tikkaċċja jew tuża arma tan-nar jew arma oħra ta' kull tip sabiex tikkaċċja". Għaldaqstant minn imkien ma jemerġi u ċertament mhuwiex ippruvat lil hinn minn kull dubju dettat mir-raġuni dan joħroġ biċ-ċar, illi l-appellant kien qiegħed jonsob jew jikkaċċja. Bir-rispett kollu, illi għalkemm ir-ritratti li ġew esebiti l-Qorti juru li l- appellant kellu gabjetta f'idejh, dan ma jfissirx illi huwa kien qiegħed jikkaċċja jew jonsob anzi juri l-oppost. Fiona Fiorentino sia fir-rapport tagħha u sia fuq il-pedana tax-xhieda tisħaq li Suspect 2 ossia l-esponenti, qatt ma ratu jonsob jew jagħmel xi preparamenti għall-insib u tgħid biss li ratu b'gabjetta f'idu. B'hekk jistaqsi l-esponenti, leġittivament u raġjonevolment kif qatt seta' huwa jinstab ħati meta min irrapporta l-każ ossia x-xhud prinċipali tal- Prosekuzzjoni tiskulpah mill-aġir ta' insib illegali? Illi fis-sentenza mogħtija mill-Qorti fl-ismijiet il-Pulizija vs Nure Gad, il-Qorti għamlet referenza għas-sentenza mogħtija mill-Qorti tal-Appell Kriminali fil-15 ta' Ġunju, 1998 fil-kawża fl-ismijiet Il-Pulizija v Joseph Lee Spiteri Shaw fejn kien ġie ritenut li provi jew indizzji ċirkostanzjali għandhom l-indizzji ikunu univoci, ċioe mhux ambigwi. Dawn għandhom ikunu evidenti li "jorbtu lill-akkużat mar-reat, u ħadd iktar, anzi l-akkużat biss, li hu l-ħati u li l-provi li jiġu mressqa jkunu inkompatibbli mall-presunzjoni tal-innoċenza tiegħu". Illi l-Ewwel Qorti erronjament qieset ir-ritratt li nġibdu minn Ms. Agius Ebejer bħala provi indizzjarji univoci u jwasslu għal konklużjoni waħda. Bir- rispett kollu, pero' l-esponent ma jista' jaqbel ma' tali ġudizzju. Issir hawn referenza għas-sentenza tal-Qorti tal-Appell Kriminali, fl-ismijiet Il- Pulizija vs Joseph Vella Demarco fejn spjegat li Fl-umli fehma tal-appellant, ir-ritratti li nġibdu u li fihom huwa jidher bil- gabbjetta f'idejh m'għandhomx jitqiesu bħala prova ċirkostanzjali li twasslu għal sejbien ta' ħtija, dan għaliex il-Prosekuzzjoni naqset milli tgħaqqad l-indizzji ċirkostanzjali flimkien u konsegwentament tifforma sensiela ta' għoqiedi li jaqblu ma' xulxin u li jwasslu għad-direzzjoni li l- esponenti kien qiegħed hemm għall-insib. Minn dawn il-provi, veru jidher li l-esponent kien qiegħed Baħar iċ-Ċaghaq, In-Naxxar b'gabbjetta f'idejh madanakollu, dan ma jfissirx li kirn hu illi effettivament kien qiegħed jonsob! Għaldaqstant, l-esponent huwa tal-fehma li ma nġabet l-ebda prova, [għaliex ma teżistix tali prova], li b'xi mod jew ieħor turi li l-appellant kien qiegħed jonsob. Stante li fil-kamp penali l-Prosekuzzjoni trid tipprova l- każ tagħha lil hinn minn kull dubju dettat mir-raġuni u li fil-każ de quo tali grad ma ntlaħaqx, l-ewwel Onorabbli Qorti ma setgħet qatt issib lill- esponenti ħati tal-imputazzjonijiet hekk kif dedotti kontra tiegħu. Dwar il-Piena Dan l-aggravju qiegħed jinġab 'il quddiem mingħajr preġudizzju għall- aggravju preċedenti. L-esponent jemmen bis-sħiħ illi l-piena ta' elf ewro (€1000), kif ukoll sospensjoni tal-liċenzja għal perjodu ta' sentejn imposta fuqu mill-Ewwel Qorti huma manifestament sproporzjonati. Illi għalkemm in konsiderazzjoni l-patt tar-reat fuq is-soċjeta' u r-reazzjoni tal-istess soċjeta', il-ġudikant ma jistax jissodisfa l-għajta tal-pubbliku inġenerali. Fil-każ R vs Hill Delmar, Lord Justice Psaila Raji qal, il-ġudikant fil-kalibrar jieħu Illi l-artikolu 27 tal-L.S 504.71, titratta dwar ir-reati u l-pieni f'ċirkostanza li persuna tkun instabet ħatja mill-Qorti ta' xi ksur ta' disposizzjoni ta' din l-istess liġi. Fil-fatt, dan l-artiklu jistipula, "(3) Kull persuna li twettaq reat kontra xi regolament ieħor mhux imsemmi fis-subregolament (2) u l-proviso tiegħu rispettivament teħel meta tinsab ħatja: (a) meta tinstab ħatja għall-ewwel darba, multa ta' mhux anqas minn mitejn u tnejn u tletin euro u erbgħa u disgħin ċenteżmu (€232.94) iżda mhux iżjed minn elfejn u tliet mija u disgħa u għoxrin euro u sebgħa u tletin ċenteżmu (€2,329.37); (b) meta tinstab ħatja għat-tieni darba jew aktar drabi, multa ta' mhux inqas minn erba' mija u ħamsa u sittin euro u sebgħa u tmenin ċenteżmu (€465.87) iżda mhux iżjed minn erbat elef u sitt mija u tmienja u ħamsin euro u ħamsa u sebgħin ċenteżmu (€4,658.75), jew priġunerija għal żmien ta' mhux iżjed minn sentejn, jew għal dik il-multa u priġunerija flimkien kif ukoll il-konfiska tal-corpus delicti Iżda l-Qorti tista' wkoll tordna s-sospensjoni tal-liċenza jew tal-permess maħruġa taħt dawn ir-regolamenti u taħt it-Taqsima XV tal-Kodiċi tal- Liġijiet tal-Pulizija, għal perjodu ta' mhux anqas minn sena iżda mhux aktar minn tliet snin..." Illi minħabba l-fatt li dan l-artikolu ma jistipulax l-ammonti fissi għal kull reat, il-leġislatur ikun qiegħed iħalli f'idejn il-ġudikant sabiex wara li jara ċ-ċirkostanzi partikolari ta' kull każ, jimponi piena idoneja. Apparti l-fatturi su riferiti, skont Outlines of Criminal Law, Kenny jgħid li l- Qorti trid tikkunsidra l-karattru tal-ħati, kif ukoll: Stante illi l-Ewwel Qorti kellha tapplika l-artikolu 27(3)(a) tal-imsemmi Liġi Sussidjarja sabiex tali piena tkun in linea mal-Liġi, jiġi sollevat illi s- sospensjoni tal-liċenzja jew tal-permess maħruġ taħt dawn ir-regolament, m'huwiex wieħed tassattiv, anzi l-Qorti tista', wara li tara ċ-ċirkostanzi kollha tal-każ, tordna li tali sospensjoni ma sseħħx. L-esponent dejjem ħadem għall-familja tiegħu, huwa raġel ħabrieki, fejn l- uniku żvog tiegħu huwa proprju l-kaċċa. L-appellant isostni li l-Qorti ma kellhiex timponi tali sospensjoni minħabba l-fatt li din kienet l-ewwel okkażżjoni fejn huwa ġie akkużat b'akkużi ta' dan it-tip, għaldaqstant huwa għandu jitqies bħala first time offender ai fini u l-effetti kollha tal-liġi. Barra minn hekk, l-esponent ikkolabora mal-Pulizija, u dan huwa evidenti mill-affidavit ta' PS088. Di piu', l-appellant jikkontendi li piena pekunjarja fil-minimu permessibbli mil-liġi mingħajr is-sospensjoni ċertament kienet tkun piena idoneja fiċ-ċirkostanzi. Illi magħdud ma' dan, issir referenza għall-omelija tal-Isqof ta' Għawdex Mario Fitzgerald, waqt quddiesa b'suffraġju tas-saċerdoti li ħadmu fl-Oratorju Don Bosco, fil-25 ta' Novembru 2015, fejn qal li, "Għalkemm il-ġustizzja hija kejl meħtieġ għas-soċjeta', l-esperjenza tixhdilna li bil-ġustizzja biss ma rnexxilniex inġibu l-ordni u l-paċi. Għalkemm għandna l-qrati bħala strutturi li jiggarantixxu l-ġustizzja, mhux biss ħafna feriti ma jagħlqux, imma xi drabi l-istess strutturi jikkawżaw ġerħat oħra." Filwaqt li l-Isqof ta' Għawdex Mario Fitzgerald waqt il-Gradwazzjoni tal- istudenti tal-ħames sena tas-Seminarju Minuri tal-Qalb ta' Ġesu' nhar it- Tlieta 14 ta' Ġunju 2016 qal: "Iċ-ċivilta' tagħna temmen ħafna bil-liġijiet. Kollox huwa ddettat mil-liġi. Għall-kotra, li tkun ġust ifisser li timxi skont il-liġi, u l-kunċett ta' ġustizzja huwa wieħed legali.… Ħafna drabi ninsew li the law can be an ass u l- applikazzjoni tagħha tikkawża inġustizzja flok ġustizzja. Cicerun kien jgħid li injuria" – fis-sens li meta jkun hemm "summum applikazzjoni riġida tal-liġi, taf issir inġustizzja". Ikkunsidrat : - Illi meta din il-Qorti ġiet biex tanalizza sewwasew il-meritu ta' dan il-każ u fir-rigward ta' liema reati l-appellant ġie misjub ħati, din il- Qorti rat li f'dan il-każ, kien hemm diskrepanza serja bejn il-verżjoni tas-sentenza stampata u ffirmata mill-Maġistrat li ppresjeda dik il- kawża u kif tirriżulta a fol 25 tal-proċess u l-annotamenti li kien għamel il-Maġistrat di proprio pugno fuq il-komparixxi a fol 2 tal- proċess. A fol 2 tal-proċess hemm imniżlin is-segwenti annotamenti – 4 u 5 – liberat 1, 2 u 3 – multa €1000 Sospensjoni liċenza sentejn Mill-banda l-oħra fil-verżjoni uffiċjali tas-sentenza stampata, il-parti dispożittiva taqra hekk : Din il-Qorti filwaqt li mhux qed issib lill-imsemmi imputat Christopher Milian, hati tat-tielet u r-raba' akkuza, hadet konjizzjoni tal-ammissjoni tal- imputat ghar-rigward tal-hames akkuza u ssibu hati tal-ewwel u t-tieni akkuza, tikkundannah multa ta' elf Ewro, tissospendilu l-licenzja ghal zmien sentejn mil-lum kif ukoll tordna l-konfiska tal-iskratac ezebiti. F'dawn iċ-ċirkostanzi għalhekk din il-Qorti hija konfrontata bil- kopja tas-sentenza uffiċjali li l-parti dispożittiva tagħha tirreferi għall-imputat bl-isem ta' Christopher Milian, li ġie misjub mhux ħati tat-tielet u r-raba' imputazzjoni filwaqt li l-Qorti "ħadet konjizzjoni tal-ammissjoni tal-imputat għar-rigward tal-ħames akkuza" (sic imputazzjoni) u wkoll ħati tal-ewwel u t-tieni imputazzjonijiet. jista' jkun lapsus calami vel computeri magħmul mill-Qorti tal- Maġistrati meta ġiet biex toħroġ il-kopja stampata tas-sentenza. Minbarra dan, il-parti dispożittiva huwa evidenti mhux biss li ma taqbilx ma' dak miktub di proprio pugno mill-Maġistrat, iżda filwaqt li fis-sentenza hemm miktub li l-Qorti ħadet konjizzjoni tal- ammissjoni tal-imputat għar-rigward tal-ħames akkuża, ma jirriżultax li kien hemm ammissjoni għaliha, apparti l-fatt li anke jekk kien hemm, il-Qorti ma ddikjaratx li kienet qed issib lill-imputat ħati jew mhux tal-ħames imputazzjoni. Fis-sentenza ta' din il-Qorti diversament presjeduta fl-ismijiet Il- Pulizija vs. Albert Catania Gilson de gabriele nhar il-25 ta' Lulju 1994 dik il- Qorti kienet ġiet rinfaċċjata b'talba għal nullita tas-sentenza peress li fuq il-komparixxi il-Maġistrat ma kienx indika l-artikoli tal-Liġi li joħolqu r-reat mentri dawn l-artikoli kienu ġew riprodotti fil-kopja tas-sentenza li ġiet pubblikata mir-Reġistratur. Dik il-Qorti kienet ċaħdet dak l-aggravju tan-nullita tas-sentenza wara li kkunsidrat li:- Fuq dan il-punt il-Qorti tosserva li la l-artikolu 377(1) u anqas l-artikolu 382 ma jirrikjedu li s-sentenza tinkiteb mill-maġistrat; dak li trid il-liġi hu li dak li jgħid il-maġistrat meta jagħti s-sentenza jiġi reġistrat u riprodott fil-kopja tas-sentenza. Dak li hemm fuq il-komparixxi huma l-appunti tal-maġistrat, mhux is-sentenza, u bejn dawk l-appunti u l-kopja uffiċjali tas-sentenza kif tidher a fol 15 ma hemmx kontradizzjonijiet. Fil-każ in disamina pero jirriżulta li hemm diskrepanza kbira bejn dak li qal, jew ried jgħid il-Maġistrat fin-notamenti tiegħu għal dak li hemm miktub fis-sentenza uffiċjali. Il-ġurisprudenza Maltija ma tqisx l-annotamenti fuq il-komparixxi magħmula mill-Maġistrat bħala li huma s-sentenza. Il-ġurisprudenza trid li dak li jkun hemm fin-notamenti tal-Maġistrat pero, jiġi rifless fis-sentenza. hekk li l-każ Bezzina jgħallem li meta fuq l-annotamenti tal- Maġistrat fuq il-komparixxi jkun hemm dettalji nieqsa, li iżda jsibu ruħhom miktuba fis-sentenza (stampata), tali diskrepanza ma titqiesx bħala forma ta' nuqqas ta' formalita sostanzjali li ġġib in- nullita tas-sentenza. Dan peress li l-appunti tal-Maġistrat, appuntu, ma humiex is-sentenza u għalhekk mhux tenuti li jirrispettaw il-vot tal-artikolu 382 tal-Kodiċi Kriminali. L-importanti huwa li s- sentenza uffiċjali tkun tirrispetta r-rekwiżiti kollha tal-artikolu 382 tal-Kodiċi Kriminali. Dan japplika b'mod partikolari meta ma jkunx hemm kontradizzjoni bejn l-annotamenti tal-Maġistrat u dak li jkun miktub, jew stampat fis-sentenza. F'dan il-każ partikolari, tirriżulta kontradizzjoni bejn il-parti dispożittiva tal-kopja uffiċjali tas-sentenza, ma dak misjub miktub fl-appunti tal-Maġistrat. Is-sitwazzjoni hija aktar kumplikata f'dan il-każ minħabba l-fatt li fis-sentenza stampata l-imputat huwa riferit bħala Christopher Milian, mentri f'dan il-każ, l-appellant jismu Inoltre, kemm din is-sentenza kif ukoll l-appunti tal-Maġistrat huma t-tnejn li huma iffirmati minnu. U ebda waħda minnhom ma hija ffirmata mid-Deputat Reġistratur. Dawn huma nuqqasijiet li magħquda kollha flimkien jirrendu s-sentenza inċerta u jġibu magħhom konsegwenzi, anke jekk huma frott ta' lapsus. Fis-sentenza mogħtija minn din il-Qorti diversament presjeduta fl- ismijiet Il-Pulizija vs Raymond Sims de gabriele nhar l-4 ta' Marzu 2011 ġie deċiż li hija l-kopja uffiċjali maħruġa mid-Deputat Reġistratur hi dik li tagħmel stat fil-konfront ta' terzi u mhux l- appunti miktuba mill-Maġistrat fuq iċ-ċitazzjoni. Anzi fis-sentenza fl-ismijiet Il-Pulizija vs. Nazzareno Wallis de gabriele nhar il-31 t'Ottubru 2013 din il-Qorti diversament presjeduta kienet marret oltre minn hekk meta waslet għad-deċiżjoni tan-nullita tas-sentenza tal-Qorti tal-Maġistrati wara li, inter alia, iddeċidiet li l-kopja tas- sentenza li tagħmel stat fil-konfront tal-partijiet hija dik iffirmata mid-Deputat Reġistratur u mhux dik iffirmata mill-Maġistrat; u żiedet li l-appunti tal-Maġistrat jibqgħu proprjeta tal-Maġistrat li jkun kitibhom u xejn aktar. Din is-sentenza Wallis ingħatat fuq l-iskorta ta' dak deċiż minn din il-Qorti preċedentement fil-kawża Catania Gilson aktar il-fuq imsemmija. F'dan il-każ in disamina, is-sentenza uffiċjali tal-Qorti mhix iffirmata mid-Deputat Reġistratur; is-sentenza stampata1 kif ukoll l-appunti tal-Maġistrat2 huma iffirmati mill- Maġistrat, minkejja l-partijiet dispożittivi ma jaqblux bejniethom. Din il-Qorti diversament presjeduta fis-sentenza fl-ismijiet Il- Pulizija vs Brian Camilleri Cumbo daħlet fuq il-punt dwar dan l-aspett tal- kontradittorjeta bejn dak miktub fis-sentenza stampata u dak miktub di proprio pugno mill-Maġistrat, u proċediet biex annullat is- sentenza tal-Qorti tal-Maġistrati wara li, inter alia, kkunsidrat li: Fil-każ tal-lum il-fatti huma miktuba fuq iċ-ċitazzjoni u għalhekk tista' tapplika l-prattika t'hawn fuq. Iżda l-appellant jillamenta wkoll li l-Ewwel Qorti ma semmietx jekk l- appellanti huwiex ħati jew le tal-ħames imputazzjoni. Issa fis-sentenza miktuba mill-Ewwel Onorabbli Qorti hemm miktub hekk fuq in-naħa tax-xellug: 'Stante li l-1, 2,3,u r r-raba' akkużi ġew ippruvati......'. Iżda mbagħad il-Maġistrat żiedet 'u l-5' bejn in-numru 4 u l-kelma 'akkużi'. Għalhekk jidher li skond is-sentenza miktuba l-appellant kien misjub ħati tal-ħames imputazzjoni. Min-naħa l-oħra, min ħa ħsieb jittajpja s-sentenza kiteb hekk: 3Deċiża mill-Qorti tal-Appell Kriminali fil-21 ta' Frar, 2011 (Appell Kriminali Numru. 'Stante li l-ewwel, it-tieni, it-tielet u r-raba' akkużi ġew ippruvati, speċjalment mill-affidavit ta' PS 426 u tax-xhud Steve Guglielmini, qed issib lill- imputat Brian Pitre’ ħati ta' dawn l-akkużi u tikkundannah multa ta' €570'. Waqt li jissemma l-artikolu 338(g) tal-Kap 9, li jolqot il- ħames akkuża, fis- silta riprodotta hawn fuq m'hemmx referenza għall-ħames imputazzjoni probabbli għax min ittajpja s-sentenza ma ndunax li l-Maġistrat kienet niżżlet bl-idejn il-frażi 'u l-5' bejn 'in-numru 4' u l-kelma 'akkużi' fuq iċ- ċitazzjoni u ra l-ewwel erba' numri biss. Jirriżulta li hemm żewġ verżjonijiet tal-istess sentenza li mhumiex jaqblu għal kollox dwar il-ħames imputazzjoni. Għaldaqstant il-Qorti qed tannulla s-sentenza mogħtija mill-ewwel Onorabbli Qorti fl-ismijiet premessi fit-3 ta' Ġunju 2010 minħabba dan id- dubju li nħoloq u qed tirrimanda l-atti kollha lill-Ewwel Cosby Qorti sabiex tinstema' l-kawża mill-ġdid sabiex l-appellant ma jkunx ipprivat mid-doppio esame. Qed tirrikomanda wkoll li x- xhieda tkun reġistrata, u f'każ li jkun interpost xi appell, ix- xhieda tkun dattilografata qabel ma jintbagħtu l-atti lill- Qorti tal-Appell Kriminali. Huwa ċar li fis-sentenza Pitre’, din il-Qorti qieset li d- diskrepanza bejn l-appunti tal-Maġistrat u dak miktub fis-sentenza kienu jwaslu għal żewġ verżjonijiet differenti ta' dak li l-Maġistrat li fl-aħħar mill-aħħar jiddeċiedi. Dan wassal għad- dikjarazzjoni tan-nullita ta' dik is-sentenza. F'dan il-każ in disamina, jirriżulta wkoll li, bħal fil-każ Pitre’, hemm kontradizzjoni fil-parti dispożittiva tas-sentenza fis-sens li filwaqt li fil-kopja stampata jirriżulta li l-Maġistrat sab il-ħtija fl- ewwel, fit-tieni u "ħadet konjizzjoni tal-ammissjoni tal-imputat għar-rigward tal-ħames akkuza" li pero ma rriżultat minn imkien u fi kwalunkwe każ ma ssemma' xejn jekk kienx qiegħed isib ħtija jew jillibera mill-ħames imputazzjoni) u illibera mit-tielet u r-raba imputazzjoni; mentri fil-verżjoni miktuba minn idejh stess tniżżel li lill-appellant ħati imputazzjoni filwaqt li illibera lill-ħati mir-raba' u mill-ħames imputazzjonijiet. Illi l-ġurisprudenza patrija ma tippermettix li nuqqas formali u proċedurali konsistenti f'kontradittorjeta ta' dan it-tip jiġi sanat in kwantu joħloq wisq dubju u jolqot waħda mill-aktar partijiet importanti fis-sentenza ta' Qorti ta' Ġustizzja Kriminali – jiġifieri fir- rigward ta' liema reati l-imputat ikun ġie misjub ħati tagħhom u Dan mhux każ ta' xi dettal marġinali jew ċkejken li jista' jiġi rettifikat biex tiġi salvata s-sentenza taħt il-massima ad salvandum Deċide Għal dawn il-motivi din il-Qorti qed tannulla s-sentenza appellata, u biex ma tipprivax lill-partijiet, u partikolarment lill-appellant mill-benefiċċju tad-doppio esame, qegħda tagħżel li tirrinvija l-atti lill-Qorti tal-Maġistrati biex tkun dik il-Qorti li terġa' tiddeċiedi l-kawża mill-ġdid skond il-liġi. Imħallef